Humboldt-Universität zu Berlin

D **Humboldt-Uniwersidäät z Berliin** (**HU Berliin**, 1828–1945: *Friedrich-Wilhelms-Uniwersidäät z Berliin*) isch 1809 vom pröissische Köönig Friedrich Wilhelm III. as *Universität zu Berlin* gründet worde und dr Underricht het im Joor 1810 aagfange. Es isch die grössti und eltisti Hoochschuel z Berliin isch sit 1949 noch de Uniwersaalgleerte Wilhelm und Alexander von Humboldt benennt. Si het iire Hauptsitz im Palä vom Brinz Heinrich an dr Strooss *Unter den Linden* im Ortsdäil Berliin-Middi.

D HU Berliin ghöört zu de 20 grösste Hoochschuele z Dütschland und zu de renommiertiste Uniwersidääte uf dr ganze Wält. 2012 isch si zur Exzellenzuniwersidäät ernennt worde und 2019 isch si im Raame vo dr Exzellenzstrategii as Iirichdig vo dr *Berlin University Alliance* (mit dr Freije Uniwersidäät Berliin, dr Technische Uniwersidäät Berliin und dr Charité) vom Bund und vo de Länder in die zwäit Förderlinie ufgnoo worde.

Bis zum Joor 2020 si im Ganze 56 Nobelbriisdreeger mit dr Humboldt-Uniwersidäät zu Berliin assoziiert. Drunder si Absolwänte vo dr Uniwersidäät und langjöörigi akadeemischi Mitgliider vo de Fakultääte oder vo Forschigsorganisazioone, wo mit dr HU Berliin verbunde si.

## Liddratuur
* Rüdiger vom Bruch, Heinz-Elmar Tenorth (Uusegääber): *Geschichte der Universität Unter den Linden 1810–2010.* Akademie Verlag, 6 Bänd, Berliin 2010–2013.
** Band 1: *Gründung und Blütezeit der Universität zu Berlin 1810–1918.* Uusegee vom Heinz-Elmar Tenorth; Charles E. McClelland, Berlin 2013, ISBN 978-3-05-004622-8. (Rektoren der Universität zu Berlin, 1810–1918.)
** Band 2: *Die Berliner Universität zwischen den Weltkriegen 1918–1945.* Uusegee vom Heinz-Elmar Tenorth; Michael Grüttner, Berlin 2012, ISBN 978-3-05-004667-9. (Rektoren der Friedrich-Wilhelms-Universität, 1918–1945)
** Band 3: *Sozialistisches Experiment und Erneuerung in der Demokratie – die Humboldt-Universität zu Berlin 1945–2010.* Uusegee vom Konrad H. Jarausch, em Matthias Middell und dr Annette Vogt. Berlin 2012, ISBN 978-3-05-004668-6. (Rektoren und Präsidenten der Humboldt-Universität zu Berlin, 1945–2010.)
** Band 4: *Praxis ihrer Disziplinen – Genese der Disziplinen. Die Konstitution der Universität.* Uusegee vom Heinz-Elmar Tenorth, Berliin 2010, ISBN 978-3-05-004669-3. (Die Konstitution der Disziplinen bis zur Mitte des Jahrhunderts.)
** Band 5: *Praxis ihrer Disziplinen. Transformation der Wissensordnung.* Uusegee vom Heinz-Elmar Tenorth, Berlin 2010, ISBN 978-3-05-004670-9. (Der Wandel der Wissensordnung steht im Zentrum, wie er sich mit der Entstehung von Großforschung, der Vergesellschaftung der Wissenschaft und der Verwissenschaftlichung der Gesellschaft um und seit 1900 durchsetzt.)
** Band 6: *Praxis ihrer Disziplinen – Selbstbehauptung einer Vision.* Uusegee vom Heinz-Elmar Tenorth, Berliin 2010, ISBN 978-3-05-004671-6. (Die wechselvolle Geschichte der Universität seit 1945 und die Anstrengung, sich vor der Vision ihrer Gründung als Universität zu behaupten.)
* Johannes Asen: *Gesamtverzeichnis des Lehrkörpers der Universität Berlin,* Band 1: *1810–1945. Die Friedrich-Wilhelms-Universität, die Tierärztliche Hochschule, die Landwirtschaftliche Hochschule, die Forstliche Hochschule.* Harrassowitz, Leipzig 1955.

## Weblingg

* 
* Offizielli Internetpräsenz vo dr Humboldt-Universität zu Berlin
* Liste vo dr Nobelpriisträger vo dr Humboldt-Universität
* Wüsseschaftlechi Sammlige vo dr Humboldt-Universität zu Berlin
* Humboldt-Innovation GmbH&nbsp;– Wüssens- und Technologiitransfergsellschaft vo dr Humboldt-Universität zu Berlin
* Alumni-Portal der Humboldt-Universität zu Berlin

## Fuessnoote